stanford-oval/wikipedia huggingface dataset:
Set

| Set> שֵׁת |
| --- | --- |
 Teofanes Kreikkalaisen fresko (1378).
Henkilötiedot
Syntynyt: 130 AM
Kuollut: 1042 AM
Vanhemmat:   Aadam  Eeva 
Lapset:  Enos
Sukulaiset:   Kain (veli)  Abel (veli) 
Set (vanhassa Raamatun käännöksessä Seet, hepr. ‏שֵׁת‎, arab. شيث‎) on Vanhan testamentin Ensimmäisessä Mooseksen kirjassa Aadamin ja Eevan kolmas poika, ja Kainin ja Abelin veli. Hän oli näiden ohella ainoa nimeltä mainittu Aadamin ja Eevan lapsista. Ensimmäisen Mooseksen kirjan mukaan Set syntyi sen jälkeen, kun Kain oli surmannut Abelin, ja Eeva uskoi Jumalan suoneen hänet korvaukseksi Abelin sijaan. Kun Set oli elänyt 105 vuotta, hän sai pojan nimeltä Enos. Myöhemmin hän sai lisää poikia ja tyttäriä. Raamatun mukaan Set eli kaikkiaan 912 vuotta, eli hän olisi kuollut 18 vuotta nuorempana kuin isänsä Aadam.
Setiläiset gnostilaiset kunnioittivat Setiä ja katsoivat hänen olleen jumalallinen inkarnaatio, joka välitti Aadamilla olleen tiedon todellisesta Jumalasta ihmiskunnalle. Tämän vuoksi "Setin jälkeläiset" katsoivat olevansa joukko ylempiä valittuja ihmiskunnan joukossa. Set esiintyy useissa gnostilaisissa kirjoituksissa, esimerkiksi Johanneksen salaisessa kirjassa. Hänen mukaansa on nimetty mm. kirjoitukset Setin kolme kivitaulua ja Suuren Setin toinen opetus.
Henok (Kainin poika)

| Henok> חֲנוֹךְ |
| --- | --- |
 Julius Schnorr von Carolsfeldin kuva Kainista perustamassa Enokin kaupunkia.
Henkilötiedot
Vanhemmat:   Kain 
Lapset:  Irad
Henok (tai Eenok) oli Kainin lapsi.
Henokia ei tule sekoittaa Jeredin lapseen Henokiin (Nooan ja Jeesuksen esi-isä).
Kain antoi Henokille kaupungin nimen kun tämä syntyi. Henokille syntyi paljon lapsia. Yksi lapsista oli nimeltään Irad.
Chin (osavaltio)

| Chin |
| --- | --- |
 lippu

Valtio:  Myanmar
Infobox OKVirheellinen NIMI-arvo: 
Chin (burmaksi ချင်းပြည်နယ်, hkyang: pranynai, [tɕʰɪ́ɰ̃ pjìnɛ̀]) on osavaltio läntisessä Myanmarissa. Etelässä sijaitsee Rakhinen osavaltio, lounaassa Bangladesh, idässä Sagaingin ja Magwayn alueet, Intian osavaltiot Manipur pohjoisessa ja Mizoram lännessä. Enemmistö osavaltion väestöstä on chin-kansaa. Osavaltio on vuoristoista ja harvaanasuttua. Osavaltion pinta-ala on 36 019 km² ja pääkaupunki Hakha.
Vuonna 2014 osavaltion väkiluku oli 478 690.
Järjestäytyminen 2021–

Vuoden 2021 sotilasvallankaappauksen jälkeen osavaltiosta on paennut kymmeniä tuhansia ihmisiä rajan yli Mizoramiin Intiaan. Alueen chinit julistivat joulukuussa 2023 kahden vuoden neuvottelujen jälkeen aikeekseen perustaa oman hallituksensa. Chineillä on tyypillisesti ollut vaikeuksia järjestäytyä uskonnollisten erimielisyyksien vuoksi, mutta hankkeella on tukea sekä alueen kristityiltä että buddhalaisilta.
Väliaikaiseen hallitukseen on tarkoitus kuulua 27 kansanedustajaa, jotka onnistuivat pakenemaan sotilasvallankaappausta. Heistä 17 on suostunut osallistumaan hankkeeseen. Väliaikaisen hallituksen tavoitteiksi on ilmoitettu chinien itsemääräämisoikeuden turvaaminen ja demokratian palauttaminen, mutta pitemmän aikavälin suunnitelmista ei ole tietoa.
Piirikunnat

Osavaltio jakautuu kahteen piirikuntaan:
Falam
Mindat
Aiheesta muualla

Kuvia tai muita tiedostoja aiheesta Chin (osavaltio) Wikimedia Commonsissa
Myanmar Census 2014 Main Data Release Myanmar Census 2014. 3.6.2015. United Nations Population Fund, countryoffice.unfpa.org/myanmar. Arkistoitu 4.3.2016. Viitattu 1.1.2016. (englanniksi)
Myanmarin hallinnollinen jako
| --- | --- |
Osavaltiot:  Chin  Kachin  Kayah  Kayin  Mon  Rakhine  Shan 
Alueet:  Ayeyarwady  Bago  Magway  Mandalay  Sagaing  Tanintharyi  Yangon 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Chinkapinallisten käyttämä lippu
Käännös suomeksi
Culsu

Culsu on etruskien mytologiassa naispuolinen demoni, joka seisoo alamaailman porteilla. Hänen tunnusmerkkejään ovat palava soihtu ja sakset. Saksilla on ilmeisesti tarkoitus leikata elämänlanka poikki. Nimi Culsu merkitsee "Se joka kietoo" tai vaihtoehtoisesti "Se joka kiertyy" tai "Se joka kerii", mikä viittaa siihen, että demonilla olisi jokin yhteys käärmeisiin tai langan – kuten elämänlangan – kerimiseen.
Culsu esitetään usein soihtua kantavana hahmona, joka tarkoittaa että hän saattoi olla myös psykopompos, henkiolento, joka ohjaa vainajaa tuonpuoleiseen. Culsun vastinpari oli ovien ja porttien kaksikasvoinen jumala Culsans, joka on ilmeisesti ollut roomalaisten Janus-jumalan esikuva.
Curaçao (likööri)

Sinistä Curaçaolikööriä lasissa.
Curaçao on likööri, joka on maustettu Curaçaon saarella kasvavan laraha-sitruspuun (Citrus aurantium ssp. currassuviencis) hedelmien kuivatulla kuorella. Alkoholia siinä on 20–40 tilavuusprosenttia. Espanjalaiset löytöretkeilijät istuttivat 1527 Curaçaolle appelsiinipuita, mutta saaren vähäravinteisen maaperän ja kuivan ilmaston vuoksi hedelmistä tuli pieniä ja kitkeränmakuisia. Aromikkaita kuoria ryhdyttiin käyttämään maustamiseen ja puu jalostettiin omaksi lajikseen sen hedelmien säilyttäessä voimakkaan karvaan makunsa.
Curaçaoliköörin kehitti ja sitä markkinoi ensimmäisenä juutalainen espanjalais-portugalilaislähtöinen Seniorin perhe 1800-luvulla. Liköörin valmistuksessa hedelmien kuoret kuivataan ja niitä liotetaan alkoholissa ja vedessä useita päiviä, jonka jälkeen kuoret poistetaan liemestä ja muut mausteet lisätään. Liköörissä tuntuu appelsiinin maku riippuen sen karvausasteesta. Se on luonnostaan väritöntä, liköörin väri tulee keinotekoisesta väriaineesta. Curaçao on yleensä sinistä, mutta se voi olla muunkin väristä. Curaçao on hyvin samantyyppinen juoma kuin Triple sec, joka on väritöntä.
Eeva (Raamattu)

| Eeva> חַוָּה |
| --- | --- |
 Pantaleon Szyndlerin Eeva (1889).
Henkilötiedot
Syntynyt: 1 Anno Mundi Eedenin puutarha
Puoliso:  Aadam
Lapset:   Kain  Abel  Set 
Eeva (hepr. ‏חַוָּה‎, Ḥava) on Raamatun mukaan maailman ensimmäinen nainen.
Vanhan testamentin luomiskertomuksen (1. Moos. 2:18–24) mukaan Jumala halusi antaa maailman ensimmäiselle ihmiselle, Aadamille, kumppanin. Aluksi hän esitteli Aadamille kaikki maailman eläimet. Kun Aadam ei löytänyt niistä itselleen kumppania, Jumala loi Aadamille kumppanin tämän kylkiluusta. Aadam nimesi kumppaninsa naiseksi, ja heistä tuli liittonsa myötä ”yhtä lihaa”.
Yhden rabbiinisen midrašin mukaan Eeva oli vasta Aadamin toinen vaimo, ja hänet luotiin Aadamin oikean kyljen 13. kylkiluusta sen jälkeen, kun Lilith oli jättänyt Aadamin.
Myöhemmin Eeva söi käärmeen houkuttelemana hyvän ja pahan tiedon puusta ja jakoi saamansa tiedon Aadamin kanssa. Rangaistukseksi kielletyn hedelmän syömisestä Jumala karkotti pariskunnan Eedenin puutarhasta ja antoi Eevalle ja kaikille hänen jälkeläisilleen synnytyskivut.
Aadam antoi kumppanilleen nimeksi Eeva. Nimi muistuttaa heprean ’elämää’ tarkoittavaa sanaa ja viittaa siihen, että Eeva on kaikkien ihmisten kantaäiti. Eevan nimeltä mainittuja omia poikia olivat Kain, Abel ja Set.
Muslimien pyhässä kirjassa Koraanissa Eevan nimeä ei mainita. Islamilaisessa perimätiedossa hänet tunnetaan arabiankielisellä nimellä Ḥawwāʾ.
Eeva on kristinuskon mukaan ensimmäinen syntiin langennut ihminen. Toisessa kirjeessä korinttilaisille (11:3) ja ensimmäisessä kirjeessä Timoteukselle (2:22–25) Eevan teolla perustellaan kehotusta vaimoille totella miehiään. Tottelematon Eeva rinnastetaan usein vastakohtaansa, Jeesuksen äitiin Mariaan.
Aiheesta muualla

Kuvia tai muita tiedostoja aiheesta Aadam ja Eeva Wikimedia Commonsissa
| n k Genesis 1 |
| --- | --- |
Jumalalliset hahmot:  Jumala / Elohim Kristinuskon käsitys  Pyhä Henki 
Luominen:  Taivas  Taivaankansi  Tehom  Yom  Luominen 
Hahmot:  Aadam ja Eeva Aadam  Eeva
Cox & Forkum

Cox & Forkum on John Coxin ja Allen Forkumin piirtämä verkkosarjakuva. Sarjakuvan pääasiallinen julkaisukanava on Internet, vaikka sitä on satunnaisesti julkaistu myös sanomalehdissä. Cox ja Forkum ovat julkaisseet myös kolme sarjakuvakokoelmaa.
Sarjakuva käsittelee yleensä Terrorismin vastaista sotaa ja islamilaista fundamentalismia.
Sarjakuvien ideologinen perspektiivi on objektivismi. Cox ja Forkum ovat kritisoineet republikaanipuoluetta asiakysymyksissä, joista objektivistit ovat perinteisesti olleet eri mieltä republikaanien kanssa, kuten uskonnosta, abortista ja maahanmuutosta.
Julkaisuja

Black & White World ISBN 0-9724569-0-2
Black & White World II ISBN 0-9724569-1-0
Black & White World III ISBN 0-9724569-2-9
Aiheesta muualla

Virallinen sivu
John Coxin maalauksia (Arkistoitu – Internet Archive)
Cynegils

Cynegils kuvattuna John Speedin The Theatre of the Empire of Great Britaine -teoksessa.
Cynegils (k. 641 tai 643) oli Wessexin kuningas 611–643. Anglosaksien kronikan mukaan hän nousi valtaistuimella vuonna 611. On epäselvää oliko hän kuningas Ceolin poika vai kuningas Ceawlinin pojan Cuthwinen poika. Anglosaksien kronikassa olevan lisäyksen mukaan hän olisi ollut Ceolin poika, mutta ei tiedetä, onko tämä alkuperäinen korjaus vai myöhempinä aikoina tehty lisäys. Kronikan toisessa kohdassa Cynegils nimittäin mainitaan Cuthwinen pojaksi.
William Malmesburylaisen mukaan Cynegils hallitsi kautensa alussa yhdessä kuningas Cwichelmin kanssa, joka saattoi olla Cynegilsin veli. Anglosaksien kronikka kertoo Cynegilsin ja Cwichelmin taisteluista. Kronikan mukaan Cynegils ja Cwichelm löivät walesilaiset Beandumin taistelussa vuonna 614 ja tappoivat 2065 vihollista. Kronikka kertoo myös, että he taistelivat Mercian kuningasta Pendaa vastaan vuonna 628 ja pääsivät sen jälkeen sopimukseen. Ilmeisesti sopimus viittasi Cynegilsin pojan Cenwalhin ja Pendan sisaren Cyneburgan välillä solmittuun avioliittoon. Cynegils pyrki nostamaan Wessexin johtavaksi anglosaksivaltioksi, mutta epäonnistui pyrkimyksissään. Hän hävisi lopulta kamppailun Hwiccen hallinnasta ja joutui hyväksymään sen liittämisen Merciaan.
Beda Venerabiliksen mukaan Birinus, sittemmin Wessexin ensimmäinen piispa, kastoi Cynegilsin kristityksi Northumbrian kuninkaan Oswaldin toimiessa kummina. Cynegilsin kääntyminen tapahtui joskus vuoden 635 jälkeen. Cynegils kuoli joko vuonna 641 tai 643.
Lorenzo Da Ponte

Lorenzo Da Ponte
Lorenzo Da Ponte, alun perin  Emanuele Conegliano, (10. maaliskuuta 1749 Ceneda, Venetsia – 17. elokuuta 1838 New York, Yhdysvallat) oli italialainen libretisti. Hän kirjoitti librettoja lukuisille säveltäjille, mutta hänen kuuluisimmaksi teoksikseen ovat nousseet Wolfgang Amadeus Mozartin säveltämät Figaron häät, Così fan tutte ja Don Giovanni, joita joskus nimitetään Da Ponte -trilogiaksi.
Da Ponten isä oli katoliseksi kääntynyt juutalainen. Da Ponte opiskeli papiksi mutta vietti varsin vilkasta ja vallatonta elämää, sai lapsen naimisissa olevan naisen kanssa, perusti bordellin tämän kanssa ja joutui vihdoin siveettömyyden takia lähtemään Venetsiasta. Hän saapui Wieniin 1782 ja sai paikan keisari Joosef II:n hoviteatterin kirjailijana.
Keisarin kuoltua Da Ponte joutui epäsuosioon, muutti Prahaan ja sitten Lontooseen, lopulta rahattomana ja velkaisena Yhdysvaltoihin. Hän perusti kirjakaupan, toimi kirjallisuuden professorina ja oopperatuottajana. Hän perusti New Yorkiin maan ensimmäisen oopperatalon. Yritys epäonnistui ja ooppera jouduttiin sulkemaan talousongelmien vuoksi vain 28 esityksen jälkeen.
Da Ponten kirjoittamat libretot ovat aikansa hömppäkomedioita, jotka Antti Vihisen mukaan eivät olisi ilman Mozartin musiikkia jääneet elämään. Tosin Da Ponte on omissa muistelmissaan katsonut, että juuri hänen ansiostaan Mozartin oopperat ovat sitä, mitä ne ovat.
Night of Hunters

| Night of Hunters Tori Amos |
| --- | --- | --- |

Studioalbumin tiedot
 Studio : Martian Engineering, Cornwall, Iso-Britannia
 Julkaistu: 20. syyskuuta 2011
 Tuottaja(t): Tori Amos
 Tyylilaji: alternative rock, klassinen
 Kesto: 72.17
 Levy-yhtiö: Deutsche Grammophon
Listasijoitukset
  24.    klassinen 1.    alternative 5.    rock 7.    27.    8.
Tori Amosin muut julkaisut
| From Russia with Love 2010 | Night of Hunters 2011 | Gold Dust 2012 |
Singlet albumilta Night of Hunters
 ”Carry” Julkaistu: 18. elokuuta 2011
Night of Hunters on Tori Amosin albumi, joka julkaistiin 20. syyskuuta 2011. Albumi on crossover-albumi, jossa on piirteitä klassisesta musiikista että alternative rockista.
Suurin osa kappaleista on Amosin tekemiä variaatioita tunnetuista klassisen musiikin teoksista. Sanoitukset ovat kokonaan Amosin tekemiä. Albumilla esiintyvät Amosin lisäksi hänen tyttärensä Natashya Hawley ja sisarentyttärensä Kelsey Dobyns.
Night of Hunters on konseptialbumi, joka kertoo yhtenäisen tarinan. Kappaleet kertovat naisesta, jonka parisuhde on päättymässä.
Albumi nousi Yhdysvalloissa klassisen musiikin listan ykköseksi sekä alternative- ja rockalbumien listan kymmenen kärkeen. Amos on ensimmäinen naisartisti, jolla oli samaan aikaan albumi kaikkien näiden listojen kymmenen kärjessä. Suomessa albumi oli listasijalla 8. Albumilta julkaistiin singlenä kappale ”Carry”.
Taustaa

Night of Hunters on Amosin ensimmäinen täysin akustinen albumi. Amos esiintyy levyllä Apollon Musagète -jousikvartetin ja muiden klassisten soittajien kanssa. Useissa kappaleissa on käytetty variaatioita klassisen musiikin säveltäjien kuten Johann Sebastian Bachin, Franz Schubertin ja Erik Satien sävellyksistä. Säveltäjä John Philip Shenale teki albumin jousisovitukset. Night of Hunters on konseptialbumi, jonka kappaleet kertovat yhden naisen elämästä ja vaikeuksiin joutuneesta ihmissuhteesta. Albumilla laulavat Amosin lisäksi hänen 10-vuotias tyttärensä Natasha Hawley ja 19-vuotias sisarentytär Kelsey Dobyns.
Kappaleet

Kaikki sanat Tori Amos.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Alkuperäiskappale | Kesto |  |  |  |  |  |
| 1. | Shattering Sea | Tori Amos, variaatio Charles-Valentin Alkanin sävellyksestä | Hullun naisen laulu rannalla (kokoelmasta 25 preludia, Op. 31) | 5.38 |  |  |  |  |  |
| 2. | SnowBlind (ft. Natashya Hawley)  | Amos, variaatio Enrique Granadosin sävellyksestä | Añoranza (sarjasta Piezas sobre cantos populares españoles) | 3.14 |  |  |  |  |  |
| 3. | Battle of Trees | Amos, variaatio Erik Satien sävellyksestä | Gnossienne No. 1 | 8.42 |  |  |  |  |  |
| 4. | Fearlessness | Amos, variaatio Granadosin sävellyksestä | Orientale (sarjasta 12 Danzas españolas) | 6.31 |  |  |  |  |  |
| 5. | Cactus Practice (ft. Natashya Hawley)  | Amos, variaatio Frédéric Chopinin sävellyksestä | Nocturnes, Op. 9, No 1 | 4.27 |  |  |  |  |  |
| 6. | Star Whisperer | Amos, variaatio Franz Schubertin sävellyksestä | Sonaatti pianolle no 20, A-duuri, Andante | 9.53 |  |  |  |  |  |
| 7. | Job's Coffin (ft. Natashya Hawley)  | Amos | Nautical Twilight   (inspiraatio) | 3.32 |  |  |  |  |  |
| 8. | Nautical Twilight | Amos, variaatio Felix Mendelssohnin sävellyksestä | Venetsialainen gondolilaulu (sarjasta Sanattomat laulut) | 3.16 |  |  |  |  |  |
| 9. | Your Ghost | Amos, variaatio Robert Schumannin sävellyksestä | Teema ja muunnelmia pianolle, Es-duuri eli Aavemuunnelmat | 5.38 |  |  |  |  |  |
| 10. | Edge of the Moon | Amos, variaatio Johann Sebastian Bachin sävellyksestä | Sonaatti Es-duuri huilulle ja cembalolle, osa Siciliano (BWV 1031) | 4.51 |  |  |  |  |  |
| 11. | The Chase (ft. Natashya Hawley)  | Amos, variaatio Modest Mussorgskyn sävellyksestä | Vanha linna (sarjasta Näyttelykuvia) | 3.02 |  |  |  |  |  |
| 12. | Night of Hunters (ft. Kelsey Dobyns)  | Amos, variaatio Domenico Scarlattin sävellyksestä ja traditionaalisesta sävelmästä | Sonaatti F-mollissa, K466   (Scarlatti)   ja gregoriaaninen kirkkolaulu Salve Regina   (trad.) | 5.32 |  |  |  |  |  |
| 13. | Seven Sisters | Amos (inspiraatio Bachin sävellyksestä) | Das wohltemperierte Klavier   (inspiraatio) | 2.44 |  |  |  |  |  |
| 14. | Carry | Amos, variaatio Claude Debussyn sävellyksestä | Pellavatukkainen tyttö (sarjasta Preludit) | 4.07 |  |  |  |  |  |
|  |  |  |  | 71.38 |  |  |  |  |  |
Arvostelut

Metacritic: 70/100
AllMusic:
The A.V. Club: B+
Entertainment Weekly: B
Los Angeles Times:
Soundi:
Listasijoitukset

| Maa ja lista | Korkein sija |
| --- | --- |
 Alankomaat (Album Top 100): 34
 Australia (ARIA Charts): 42
 Belgia (Ultratop Flanders): 25
 Belgia (Ultratop Wallonia): 36
 Iso-Britannia (OCC, Britannian albumilista): 27
 Italia (FIMI): 47
 Itävalta (Ö3 Austria Top 40): 22
 Norja (VG-lista): 31
 Ranska (SNEP): 70
 Saksa (Gfk): 12
 Skotlanti (OCC): 29
 Suomi (Suomen virallinen lista): 8
 Sveitsi (Hitparade): 33
 Tanska (Hitlisten): 19
 Yhdysvallat (Billboard 200): 24
 Yhdysvallat (klassisen musiikin albumit): 1
 Yhdysvallat (alternative-albumit): 5
 Yhdysvallat (rockalbumit): 7
Aiheesta muualla

Night of Hunters Discogs-sivustolla
Night of Hunters AllMusic-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Caught a Lite Sneeze”  ”Talula”  ”Professional Widow”  ”Hey Jupiter”  ”Spark”  ”Raspberry Swirl”  ”Jackie’s Strength”  ”Bliss”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Stephen Crane

| Stephen Crane |
| --- | --- |
 Stephen Cranen muotokuva, otettu Washington (DC):ssa maaliskuussa 1896
Henkilötiedot
Syntynyt: 1. marraskuuta 1871 Newark, New Jersey, Yhdysvallat
Kuollut: 5. kesäkuuta 1900 (28 vuotta) Badenweiler, Saksa
Kansalaisuus:  Yhdysvallat
Ammatti:  kirjailija
Kirjailija
Salanimi: Johnston Smith 
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Stephen Crane (1. marraskuuta 1871 – 5. kesäkuuta 1900) oli yhdysvaltalainen kirjailija. Lyhyen elämänsä aikana hän loi monipuolisen kirjallisen tuotannon, johon kuuluu romaaneja, runoja, novelleja ja lehtikirjoituksia.
Cranen kaunokirjalliset teokset edustivat realismia ja varhaista yhdysvaltalaista naturalismia sekä impressionismia. Häntä pidetään nykyisin yhtenä sukupolvensa innovatiivisimmista kirjailijoista. Lisäksi Stephen Crane voidaan sanoa olevan yksi harvoista vakavasti otettavista villiä länttä kuvanneista kirjailijoista. Cranen teksteissä yhdistyvät realistinen kuvaus, korkeakieliset ilmaisut, tavallinen puhekieli ja liioittelevat kielikuvat.
Filmatisoinnit

Cranen tuotantoa on käytetty joko suoraan tai epäsuorasti usean lännenelokuvan pohjana. Novelli Morsian saapuu kaupunkiin ('The Bride comes to Yellow Sky', 1898) on suoraan vaikuttanut Fred Zinnemannin elokuvaan Sheriffi. Yhdysvaltain ja Meksikon väliselle rajaseudulle sijoittuvat tarinat, kuten Takaa-ajo ('Horses - One Dash!', 1896), muistuttavat Sergio Leonen ohjaamien westernien kerrontatyyliä.  Kirjaan Punainen kunniamerkki pohjautuva elokuva Kunnian kentällä valmistui vuonna 1951, ja lisäksi 20th Century Fox tuotti vuonna 1974 kirjasta televisioelokuvan. Punaisen kunniamerkkiin pohjautuu myös vuoden 2008 tšekkiläis-slovakialainen elokuva Tobruk.
Suomennetut teokset

Punainen kunniamerkki (The Red Badge of Courage, 1895), suomentaja Kaija Kauppi. WSOY 1956
Avoveneessä (The Open Boat and Other Tales of Adventure, 1898), suomentaja Jouko Linturi. 1959
Maggie, katujen tyttö (Maggie: A Girl of the Streets, 1893), suomentaja Auli Tarkka. Karisto 1964
Sininen hotelli (The Blue Hotel, 1898), suomentaja Anssi Hynynen. Turku: Suomen länkkäriseura 2005 ISBN 952-91-9371-8
Morsian saapuu kaupunkiin ja muita lännentarinoita , suomentaja Anssi Hynynen. Faros 2007. Sisältää novellit
Takaa-ajo (Horses – One Dash! 1896)
Mies ja muutama muu (A Man and Some Others 1897)
Morsian saapuu kaupunkiin (The Bride comes to Yellow Sky 1898)
Viisi valkoista hiirtä (The Five White Mice 1898)
Sininen hotelli (The Blue Hotel 1898)
Kello kaksitoista (Twelve O'Clock 1899)
Curaçaon pommitukset

Curaçaon pommitukset oli toisessa maailmansodassa 19. huhtikuuta 1942 tapahtunut epäonnistunut sotilasoperaatio, jossa saksalainen sukellusvene U-130 yritti pommittaa Curaçaon pääkaupungin Willemstadin lähistöllä sijaitsevaa öljynjalostamoa. Sukellusvene ampui kansitykeillään viisi laukausta polttoainetankkeja kohti, mutta yksikään ei osunut kohteeseensa. Iskut herättivät hollantilaisten huomion, jotka alkoivat tulittaa rannikkotykeillään sukellusvenettä, joka joutui vetäytymään ampumisen seurauksena. Iskusta ei seurannut kuolonuhreja eikä vahinkoa saaren öljynjalostamoille. Myöhemmin elokuussa 1942 saksalaiset upottivat öljytankkerin saaren lähistöllä.
Aiheesta muualla

Kurowski, Franz. Knight's Cross Holders of the U-Boat Service, Schiffer Publishing Ltd, (1995) ISBN 0-88740-748-X.
Woodman, Richard. The Real Cruel Sea; The Merchant Navy in the Battle of the Atlantic, 1939–1943 (2004) ISBN 0-7195-6403-4
William Cowper (runoilija)

| William Cowper |
| --- | --- |
 William Cowper
Henkilötiedot
Syntynyt: 1731
Kuollut: 1800 (68–69 vuotta)
Kansalaisuus:  Englanti
Ammatti:  runoilija, kääntäjä
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
William Cowper (1731−1800) oli englantilainen runoilija.
Cowper oli ujo ja surumielisyyteen taipuva, jonkin aikaa mielisairaanakin. Virkistäen ja rohkaisten häneen vaikutti henkevä lady Austen, jonka kehotuksesta hän kirjoitti koomisen balladin John Gilpin ja runoelman The Task (1785). Tähän didaktiseen runoelmaan tekijä yhdisti luonnon ja yhteiskunnan ilmauksia niin, että niihin syntyi kiehtovia ja todenmukaiset valo- ja varjovivahduksia. Cowper on vaikuttanut Englannin runouteen uudistavasti ja muotosuunnista vapauttavasti. Hän käänsi suorasanaiseen muotoon Homeroksen Iliaan ja Odysseian.
Robert Southey julkaisi 1834−1837 hänen teoksistaan 15 niteenä lähes täydellisen laitoksen. Henry Thomas Griffith toimitti julkisuuteen 1874 hänen julkaisemattomat teoksensa. Huomattava on Globe Edition (1874, sis. William Benhamin kirjoittama elämäkerta). Cowperin yksityisen kirjeenvaihdon julkaisi John Johnson 1824.
Cowper tunnetaan myös virsirunoilijana. Hänen tunnetuin virtensä on "There is a fountain fill'd with blood". Sen hän on kirjoittanut vaikean masennuksen jälkeen. Virsi julkaistiin alun perin 1772 Richard Conyersin kirjassa A Collection of Psalms and Hymns, from various authors: for the use of serious and devout Christians of all denominations, ja vuonna 1779 se julkaistiin John Newtonin ja Copwerin yhdessä julkaisemassa Olney Hymns -kirjassa otsikolla "Praise for the fountain open".. Se oli merkittävimpiä 1700-luvun evankelikaalisista laulu­kokoelmista. Sen 349 laulusta oli Cowperin kirjoittamia 67.
Suomennetut runot

Runot: Ehtoo ja Nuorelle naiselle, suom. Elina Vaara, teoksessa: Maailmankirjallisuuden kultainen kirja 3: englantilaisen kirjallisuuden kultainen kirja S. 373, 374. WSOY 1933
Runo: Oi Talvi! Nurjan vuoden hallitsija, suom. Aila Meriluoto, teoksessa: Edith Holden, Luontopäiväkirja 1905, s. 10, Otava 1985 ISBN 951-1-11140-X